**OBAVJEŠTENJE**

**ZA KANDIDATE KOJI ŽELE DA UPIŠU JEDAN OD MASTER PRIMIJENJENIH STUDIJSKIH PROGRAMA MEDICINSKOG FAKULTETA U STUDIJSKOJ 2022/23. godini**

**1.UPIS U PRVU GODINU MASTER STUDIJA**

U skladu sa licencom i odlukama Senata, Upravnog odbora UCG i Vijeća Medicinskog fakulteta, broj studenata koji se može upisati na primijenjene master studije Medicinskog fakulteta za studijsku 2022/23. godinu je:

* Master primijenjeni studijski program „Zdravstvena njega“-Berane..........................15 studenata
* Master primijenjeni studijski program „Fizioterapija“ - Igalo ..................................15 studenata

Dužina trajanja master studija je dvije godine (120 ECTS) .

Pravo prijave na konkurs za upis na master primijenjene studije, imaju kandidati sa završenim osnovnim studijama obima 180 ECTS iz odgovarajuće oblasti nauka, odnosno imaju odgovarajuću kvalifikaciju VI podnivoa Nacionalnog okvira kvalifikacija (obima 180 ECTS).

Uslovi, kriterijumi i postupak upisa u prvu godinu primijenjenih master studija na Univerzitetu Crne Gore, regulisan je Pravilnikom o bližim uslovima, kriterijumima i postupku upisa u prvu godinu master studija Univerziteta Crne Gore broj:03-1713 od 12.03.2020. godine.

Za upis na master primijenjene studijske programe, kandidati  **su dužni da polože prijemni ispit, koji je dodatni uslov za upis utvrđen Zakonom o visokom obrazovanju, Statutom i navedenim Pravilnikom.**

U skladu sa članom 7 navedenog Pravilnika, bodovanje kandidata vrši se sabiranjem bodova opšteg uspjeha i uspjeha na prijemnom ispitu na sledeći način:

* **opšti uspjeh do 50 bodova, na način da se indeks uspješnosti pomnoži sa 5;**
* **uspjeh na prijemnom ispitu do 50 bodova;**

**PRIJEMNI ISPIT**

Ispitna komisija formirana odlukom dekana, priprema strukturu i sadržinu prijemnog ispita, sprovodi ispit i vrši bodovanje rezultata ispita.

Prijemni ispit će biti održan: **01.10.2022. godine u 13,00 časova** **u amfiteatru Medicinskog fakulteta**.

**Literatura za pripremu prijemnog ispita:**

* Master primijenjeni studijski program „Fizioterapija“-Igalo

„Manuelne tehnike“ , autor: Vukašin Mihajlović i „Kinezologija“ 2, autor: Sofija Žitnik Sivački

* Master primijenjeni studijski program Zdravstvena njega-Berane

„Zdravstvena njega i savremeno sestrinstvo“ - autori: Milena Tijanić, Desanka Đuranović, Ratomirka Rudić i Ljiljana Milović

**2. UPIS U DRUGU GODINU MASTER STUDIJA**

Pravo prijave na konkurs za upis u drugu godinu master primijenjenih studija, imaju kandidati sa završenim osnovnim i specijalističkim primijenjenim studijama, obima 240 ECTS kredita, odnosno imaju odgovarajuću kvalifikaciju VII1 podnivoa Nacionalnog okvira kvalifikacija (obima 240 ECTS).

Prilikom konkurisanja za upis na odgovarajući studijski program **kandidat treba da vodi računa o kompatibilnosti prethodnog nivoa obrazovanja sa programom na koji aplicira.**

Prijava za upis na drugu godinu studija se vrši u roku predviđenom za upis u prvu godinu studija.

Kandidat prilikom prijave uz diplomu ili uvjerenje o završenim studijama podnosi i uvjerenje o položenim ispitima.

Komisija formirana odlukom dekana će cijeniti da li je stečeno obrazovanje kandidata kompatibilno sa obrazovanjem koje se stiče na master primijenjenom studijskom prpgramu Zdravstvena njega – Berane i master primijenjenom studijskom programu Fizioterapija-Igalo.

Odluku o upisu u drugu godinu master studija će donijeti navedena komisija, a nakon verifikacije odluke Komisije, od strane Vijeća Medicinskog fakulteta će se vršiti upis kandidata.

**Prijave za upis na master primijenjeni studijski program Zdravstvena njega – Berane i master primijenjeni studijski program Fizioterapija – Igalo, se podnose isključivo u prostorijama Studentske službe Medicinskog fakulteta u Podgorici, dana 29.09.2022. godine u vremenu od 08,00-15,00 časova.**

**Potrebna dokumentacija koja se dostavlja uz prijavu na Konkurs:**

**UPIS U PRVU GODINU STUDIJA**

* Originalna diploma ili uvjerenje o završenim osnovnim studijama,
* Kopija biometrijske lične karte, za strance odgovarajuću ličnu ispravu koja se izdaje u skladu sa posebnim propisom

**UPIS U DRUGU GODINU STUDIJA**

* Originalna diploma ili uvjerenje o završenim specijalističkim studijama;
* Uvjerenje o položenim ispitima
* Kopija biometrijske lične karte, za strance odgovarajuću ličnu ispravu koja se izdaje u skladu sa posebnim propisom

Stranac podnosi i dokaz o poznavanju jezika na kome se izvode studije, izuzev u slučaju kada je završio osnovne studije na jednom od jezika koji su u službenoj upotrebi u Crnoj Gori.

**Napomena**

* Lice koje je podnijelo zahtjev za priznavanje inostrane obrazovne isprave, a postupak priznavanja nije završen prije isteka roka za podnošenje prijave za upis, može uslovno konkurisati za upis i upisati se na osnovu potvrde da je pokrenut postupak priznavanja kod nadležnog organa. U slučaju da zahtjev za priznavanje inostrane obrazovne isprave ne bude okončan u okviru roka označenog za upis, bude odbijen ili ako inostrana obrazovna isprava nedaje pravo na upis na izabrani studijski program Medicinskog fakultet, smatraće se da uslovi za upis nijesu ispunjeni.
* U slučaju da kandidat podnosi duplikate, umjesto traženih original dokumenta, dužan je da potpiše izjavu da originalna dokumenta nije iskorstio za ostvarivanje prava na upis na nekom drugom studijskom programu.Kandidat koji da netačnu izjavu biće eliminisan iz kvalifikacionog postupka.